Berg om United-kjøpene: Savner en rød tråd
- Hvis du ser på Uniteds kjøp etter Ferguson, savner jeg en rød tråd, sier Legia Warszawa-treneren med fortid som spiller i Manchester United og ekspert for klubbens tv-kanal MUTV. Etter manager Louis van Gaals heftige pengebruk på cirka 1,5 milliarder i sommer, som har brakt inn seks nye stjerner til Old Trafford, er ikke Henning Berg den eneste som lar seg forundre. Mike Phelan, assistenten under Alex Fergusons siste fem år i United (2008-2013), mener klubben er i ferd med å bryte med egen identitet etter salget av egenproduserte Danny Welbeck (23) til Arsenal. Et annet «hjemmelaget» fotballprodukt, Tom Cleverley (25), ble tirsdag sendt på lån til Aston Villa.1. Luke Shaw, Southampton - 27 millioner pund 2. Ander Herrera, Athletic Bilbao - 29 millioner pund 3. Marcos Rojo, Sporting - 16 millioner pund 4. Angel Di Maria, Real Madrid - 59,7 millioner pund 5. Daley Blind, Ajax - 14 millioner pund 6. Radamel Falcao, Monaco - lån (6 millioner pund) - Jeg håper ikke det er sånn at de bare begynner å hente navn. Da José Mourinho solgte Juan Mata fra Chelsea til United (i januar), tenkte jeg «Er det riktig for United?». For hvis Mourinho mener Mata ikke var god nok for Chelsea, er det vanskelig å se at han er god nok for United, billedlegger Henning Berg.Han påpeker at det fra Polen er vanskelig å vurdere Manchester Uniteds dyre kjøp og om det er en ny retning for klubben. - Sportslig er United i en posisjon de ikke har vært siden før Ferguson begynte (i 1986). Når du ser hvordan de spiller, på resultatene i fjor, er det fortsatt litt tomrom der etter Ferguson. Det virker som om de føler de må gjøre noen drastiske tiltak, mener den tidligere United-stopperen (1997-2000). Gjennom sine 27 år som United-sjef betalte også Ferguson tidvis dyrt for store navn - som Gary Pallister, Roy Keane, Andy Cole, Dwight Yorke, Ruud van Nistelrooy, Juan Veron, Rio Ferdinand, Wayne Rooney, Dimitar Berbatov og Robin van Persie. Men Louis van Gaals milliardgalopp på én kjøpesommer var han ikke i nærheten av. Totalt har engelske Premier League-klubber brukt 8,6 milliarder i dette overgangsvinduet, ny rekord. United - med den tidligere bankmannen Ed Woodward som pengebestyrer - har brukt mest. Og det bryter med klubbens transfertradisjoner de siste fem årene, mener fotballjournalist David Conn i engelske Guardian. - Det virker som om de nå har bestemt seg for å kjøpe mye og raskt. Det er ikke Manchester United-måten å gjøre det på. Det fremstår panisk, sier Conn, som følger fotballøkonomi tettere enn de fleste journalister.Han påpeker at da klubben i 2009 solgte Cristiano Ronaldo til Real Madrid for rekordsummen 800 millioner kroner, gikk ikke transferpengene tilbake spillererstatninger, ifølge Conn. Derimot Manchester United førte en relativt moderat transferpolitikk (kjøpte få etablerte stjerner), med ett unntak: Robin van Persie fra Arsenal sommeren 2012. - Derfor er dette overraskende. Også at de betaler så mye bare for å få Falcao på lån, sier Conn til VG. Med colombianeren på plass, pluss Van Persie, Wayne Rooney, Angel Di Maria og Juan Mata, blir det trangt på de offensive plassene. Henning Berg frykter det kan gå utover stjerneskuddet Adnan Januzaj på 19: - Januzaj må spille i United. Han kan bli den neste, store stjernen i klubben. Hvis han ikke får spille, er det ikke bra for Januzaj og ikke bra for United, sier Berg. PS! Nederlenderen Kevin Strootman (Roma) sies å være Louis van Gaals neste store overgangsmål - når vinduet åpner igjen i januar.
Alex Fergusons tidligere assistent mener Manchester United er i ferd med å bryte med sin egen identitet. Heller ikke Henning Berg forstår klubbens brå endring på transfermarkedet.